ciscoriordan/open-greek-corpus-annotations huggingface dataset:
tlg4170.tlg001a 2
Πίνδαρος ὁ μελοποιὸς ἐρωτηθεὶς ὑπό τινος τί πρίονος ὀξύτερον , εἶπε · διαβολή . Παραγενόμενος δὲ εἰς Δελφοὺς καὶ ἐρωτώμενος τί πάρεστι θύσων , εἶπε · παιᾶνα . Ἐπερωτηθεὶς πάλιν διὰ τί Σιμωνίδης πρὸς τοὺς τυράννους ἀπεδήμησεν εἰς Σικελίαν , αὐτὸς δὲ οὐ θέλει · ὅτι βούλομαι , εἶπεν , ἐμαυτῷ ζῆν , οὐκ ἄλλῳ . Ἐρωτηθεὶς δὲ διὰ τί οὐ τῷ εὖ πράττοντι τὴν θυγατέρα δίδωσιν , οὐ μόνον δεῖσθαί φησιν εὖ πράττοντος , ἀλλὰ καὶ πράξοντος εὖ . Ἐρωτηθεὶς πάλιν ὑπό τινος διὰ τί μέλη γράφων ᾄδειν οὐκ ἐπίσταται , εἶπε · καὶ γὰρ οἱ ναυπηγοὶ πηδάλια κατασκευάζοντες κυβερνᾶν οὐκ ἐπίστανται . Τοὺς φυσιολογοῦντας ἔφη ἀτελῆ σοφίας δρέπειν καρπὸν ( fr . 209 ) .
Lemmas: Πίνδαρος ὁ μελοποιός ἐρωτάω ὑπό τις τίς πρίων ὀξύς , λέγω · διαβολή . παραγίνομαι δέ εἰς Δελφοί καί ἐρωτάω τίς πάρειμι θύω , λέγω · παιάν . ἐπερωτάω πάλιν διά τίς Σιμωνίδης πρός ὁ τύραννος ἀποδημέω εἰς Σικελία , αὐτός δέ οὐ ἐθέλω · ὅτι βούλομαι , λέγω , ἐμαυτοῦ ζάω , οὐ ἄλλος . ἐρωτάω δέ διά τίς οὐ ὁ εὖ πράσσω ὁ θυγάτηρ δίδωμι , οὐ μόνος δέω φημί εὖ πράσσω , ἀλλά καί πράσσω εὖ . ἐρωτάω πάλιν ὑπό τις διά τίς μέλος γράφω ᾁδω οὐ ἐπίσταμαι , λέγω · καί γάρ ὁ ναυπηγός πηδάλιον κατασκευάζω κυβερνάω οὐ ἐπίσταμαι . Τούς φυσιολογέω φημί ἀτελής σοφία δρέπω καρπός ( fr . 209 ) .